ऋतिक रोशन की 'WAR' को लगा बड़ा झटका, TamilRockers ने ऑनलाइन लीक की फिल्म  
ऋतिक रोशन की 'WAR' को लगा बड़ा झटका
TamilRockers ने ऑनलाइन लीक की फिल्म
फिल्म को लेकर लोगों में गजब का क्रेज देखने को मिल रहा है
ऋतिक रोशन (Hrithik Roshan) और टाइगर श्रॉफ (Tiger Shroff) की फिल्म 'वॉर' (War) बॉक्स ऑफिस पर जमकर धमाल मचा रही है. इसी बीच इस फिल्म के मेकर्स के लिए बहुत बुरी खबर सामने आई है. फिल्म 'वॉर' को तमिलरॉकर्स (TamilRockers) द्वारा ऑनलाइन लीक कर दी गई है. इस खबर के बाद निश्चित तौर पर 'वॉर' के मेकर्स को बहुत बड़ा झटका लगेगा, क्योंकि इसका सीधा असर फिल्म की कमाई पर पड़ेगा. 'वॉर' को लेकर दर्शकों में खासा उत्साह देखने को मिल रहा है. थियेटर हाउसफुल होने के कारण कई फैन्स अभी भी फिल्म नहीं देख पाए हैं.



ऋतिक रोशन (Hrithik Roshan) की फिल्म  'वॉर' (War) ने 4 दिन में 123 करोड़ से ऊपर की कमाई कर ली थी, लेकिन अब आने वाले दिनों में इस फिल्म के बॉक्स ऑफिस कलेक्शन में गिरावट देखने को मिल सकती है. खबर यह भी है कि अमिताभ बच्चन (Amitabh Bachchan) और चिरंजीवी (Chiranjeevi) की फिल्म 'सई रा नरसिम्हा रेड्डी' (Syi Raa Narsimha Reddy) को भी तमिलरॉकर्स (TamilRockers) ने लीक कर डाला है. 
बता दें कि 'वॉर' (War) और 'सई रा नरसिम्हा रेड्डी' (Syi Raa Narsimha Reddy) से पहले भी इस तरह की खबरें आ चुकी हैं. फिल्म रिलीज होने से पहले ही इन सुपरस्टार्रस ने फैन्स से अपील की थी कि फिल्म को समर्थन दें और स्पॉइलर्स को सफल मत होने दें. बता दें कि तमिलरॉकर्स (TamilRockers) एक वेबसाइट है जो कॉपीराइट सामग्री के वितरण की सुविधा प्रदान करती है, जिसमें टेलीविजन शो, फिल्में, संगीत और वीडियो शामिल हैं. कुल मिलाकर हालिया रिलीज फिल्मों के मेकर्स के लिए यह खबर अच्छी नहीं है.